ALCHEMY OF SOULS IKALAWANG YUGTO
Mag-asawa na kami.
Pakiusap, ibigay n'yo sa amin ang inyong mga pagpapala.
Kalokohan. Hindi ko pinahintulutan ang kasal na ito.
Jang Uk, kailan man ay hindi kita papayagang kunin ang anak ko.
Hindi ko hinihingi ang iyong pahintulot.
Gaya ng sinabi ko,
mag-asawa na kami.
Bu-yeon.
Sagutin mo ako.
Hindi ito maaari, tama?
Ang napakabait kong anak
ay 'di magagawang linlangin ako at pinakasalan ang lalaking iyan.
Tama ba ako?
Kailanman ay hindi kita tatalikuran, Ina.
Oo. Tama.
Napakahalaga mo sa akin.
Subalit,
hindi ko po kaya ang buhay na nais mo para sa akin.
Kaya ko siya pinakasalan.
At mula ngayon,
magsasama na kami.
Hindi ako naniniwala sa iyo.
Bihag niya ang anak ko at pinipilit siyang magsinungaling.
Kasinungalingan ang kasal na ito.
Hahayaan n'yo na lang ba at panonoorin ang kalokohang ito?
Jang Uk.
Sumumpa kang kailanman ay hindi aabusuhin ang iyong kapangyarihan
sa buhay ni Park Jin, ang dating pinuno ng Songrim.
Ang lakas ng loob mong pakasalan ang tagapagmana ng Jinyowon
nang walang pahintulot ng Jinyowon?
Iwanan mo siya rito at umalis ka na.
Kung hindi,
pagbabayaran ni Park Jin ang lahat ng mga ginawa mo.
Hindi ko ginamit ang kapangyarihan ko.
Natatakot ba kayo kaya ginagamit ninyo siya para pagbantaan ako?
Natatakot?
Mukhang wala kang kinatatakutan dahil sa kapangyarihan mo.
Pero ito ang Nagkakaisang Kapulungan.
Hindi kami natatakot sa iyo!
Kung ganoon,
panoorin ninyong maigi
habang inilalayo ko siya rito.
Akala ko sapat na na ako ang gumaganap na pinuno.
Bakit kailangan ko pang pumunta rito sa ngalan ng tiyo ko?
Dalian natin. Baka nagsimula na ang Nagkakaisang Kapulungan.
Tama.
Ikaw raw ang gumaganap na pinuno.
Kaya dadalo ka rin sa Nagkakaisang Kapulungan.
Hindi ko alam na narito ka.
Nalaman kong nahanap na ang kapatid mo
at ipakikilala siya bilang tagapagmana.
Narinig kong ipinaskil mo ang kaniyang larawan sa buong Moog ng Daeho.
Wala iyon.
Nawawala ang kapatid mo.
Iyon lang ang kaya kong gawin.
Bakit mo iyon ginawa nang walang nagsabi sa iyo?
Ngayong nabunyag na ang kaniyang mukha, habang-buhay na siyang makukulong.
Kawawa naman.
Makukulong?
Marahil may nangyari sa Nagkakaisang Kapulungan.
Pambihira ang kakayahan niya.
Nakita mo iyon?
Nagpakawala siya ng kapangyarihan nang hindi binubunot ang espada.
Taglay ng yelong bato ang enerhiya ng kalangitan.
Kung gugustuhin ni Uk,
makukuha niya ang mga kaluluwa natin gamit ang lakas niya!
Gayumpaman, narito ang ilan sa pinakamagaling na salamangkero ng Daeho.
Pagtatawanan tayo kung pakakawalan natin siya!
Huminahon kayo.
Ang isang panig ay hindi naniniwalang sila ay kasal,
at ang isa ay nagsasabing sila ay kasal.
May naisip ako.
Magdala kayo ng saksi na makapagpapatunay sa inyong kasal.
Bakit kailangan pa ng saksi?
Dahil walang naniniwala sa inyo.
Magpakita kayo ng saksi,
at ibibigay namin ang aming basbas.
Pero kung hindi,
hindi mo maaaring isama ang tagapagmana ng Jinyowon,
at aalis ka nang mag-isa.
Mukhang gusto mo pa rin ang pagbibigay-katwiran.
Kung ang kapangyarihan ko ay maituturing na katwiran,
gusto kong
makitang subukan ninyong makipagtalo diyan.
Naku.
Palagay ko ay hindi mo ito kayang patunayan.
Kaya ko.
At kami…
ay may saksi.
Narito.
Buntis siya?
Hind ba ninyo itinuturing
ang sanggol na ito bilang pinakamainam na saksi
sa aming kasal?
Paano ka namin paniniwalaan?
Tama.
May manggagamot tayo rito.
Maestro Heo, pakitingnan mo.
Masasabi ko lang kapag 21 araw na ang lumipas.
Uk.
Kailan kayong dalawa nagniig?
Bakit mo naman itatanong 'yan?
Nakakahiya.
Kailangan nating makasiguro.
Binibining Jin.
Nakikita naman nating malapit sila,
bakit hindi ninyo ibigay sa kanila ang inyong pahintulot?
Usapang pamilya ang pag-aasawa.
Hindi na ito kailangan pang pag-usapan ng Nagkakaisang Kapulungan.
Tapusin na natin ito.
Tapusin na.
Uy, Uk.
Nandito ka rin?
Bu-yeon.
Bakit ka aalis?
Kasal ako sa kaniya.
Kaya maninirahan ako
kasama ang asawa ko.
Asawa mo?
Sinabi ko sa iyo na hinihintay ko ang mapapangasawa ko para ilayo ako.
Dumating siya, at sasama ako sa kaniya.
Siya pala
ang naglabas sa kaniya sa silid na iyon.
Sinabi ba ng kapatid mo
na ikinasal siya kay Uk?
Ganoon ba.
Kung si Jang-Uk ang manugang ni Binibining Jin,
hindi na kailangang ilipat ang Jinyowon sa ibang pamilya.
Sang-ayon ako.
Si Jang-Uk naman iyon.
Walang maglalakas-loob na lusubin ang Jinyowon.
Ho-gyeong.
Nagdulot na ng kaguluhan ang pagpapakilala mo kay Bu-yeon sa mundo.
Gayumpaman, mananatiling ligtas at malakas ang Jinyowon
dahil sa dakila mong manugang.
Senyorito, maligayang pagbabalik.
Uy.
Nagbalik ka, binibini.
Oo.
Senyorito.
Saan ka pumunta nang hindi nagsasabi sa akin?
-At bakit ka-- -Madam Kim.
Marahil ay napagod din siya ngayong araw,
kaya ipaghanda mo siya ng silid.
Ngayon, naaangkop ang pananamit mo bilang miyembro ng pamilya Jin.
Dumalo ako sa Nagkakaisang Kapulungan.
Sa Nagkakaisang Kapulungan?
Doon ka ba sinundo ng aming senyorito?
Opo.
Pero ngayon, dito na ako maninirahan.
Sana ay maging magkasundo tayo, Madam Kim.
Oo.
Kay Uk pala ibinigay ni Bu-yeon ang puso niya.
Ibig sabihin ba nito
nagligawan silang dalawa?
Kailan sila unang nagkita?
Malamang noong araw
na pumasok si Uk sa Jinyowon.
Dalawampu't isang araw na ba ang nakalipas mula noon?
-Dalawampu't isang araw? -Mahabang kuwento.
Totoo rin kaya iyon?
-Pero Dang-gu, -Ano 'yon?
naniniwala ka ba talaga?
Na sa wakas ay pinakawalan na ni Uk si Mu-deok…
at umibig sa iba?
Siyempre hindi.
Isang kalokohan 'yan.
Sigurado akong may dahilan ang lahat ng ito.
Pero ano kaya iyon?
Isa kang relikya ng Jinyowon, 'di ba?
Salamat sa iyo, ikinasal ako.
Sandali…
Talaga bang pinatay kita?
O…
pinatay ka ni Uk
para mailayo niya ako?
Siyempre, hindi.
Kung kaya ko itong patayin, masisindihan ko ito ulit?
Ito ang espada niya.
Ang ganda.
Ano'ng nangyayari?
Ang parol na iyan.
Ikaw ba ang nagsindi?
Ikaw ba nito?
Ako lang ang narito…
kaya malamang.
Bakit hindi ka sigurado?
May bigla akong nakita.
Sa tingin ko ito ay isang alaala.
Totoo siguro na babalik ang kapangyarihan ko kapag bumalik ang alaala ko.
Ulitin mo.
Kita mo? Ginawa ko 'yon.
Magaling.
Ngayon lang bumabalik ang alaala ko dahil nakakulong ako.
Tingnan mo.
Ngayong may mga humihikayat sa akin, bumabalik na ang lahat sa akin.
Sa ganitong paraan, patuloy na magbabalik ang alaala mo at kapangyarihan.
Masaya ako na dinala kita rito.
Mabuti na lang.
Nag-aalala ako kasi mukhang galit ka.
Iyon ay dahil gumawa ka ng huwad na saksi.
Hindi ba dahil sa ina ko?
Dahil ba ito sa sanggol?
Ligtas tayong nakaalis doon dahil sa anak natin.
Inasahan ko nang ganoon ang magiging reaksiyon ng ina mo.
Pero ang sa sanggol--
Pinagmumukha mong buntis ka talaga.
Anong gagawin natin ngayon?
Ang manggagamot na si Heo Yeom,
gusto niya akong tingnan pagkatapos ng ika-21 araw.
Hindi ko puwedeng sabihin ang totoo.
Kung gayon, ano?
Gusto mong gumawa tayo ng bata?
Bakit? Ano 'yon?
Umaasa ako
nito.
Umasa ako na ikaw ang nagpatay ng parol
at umasa ako na pupuntahan mo ako…
kahit wala akong pakinabang sa iyo.
Kahit na ako ang nagpatay nito,
hindi ito dahil sa mga inaasahan mo.
Alam mo iyon.
Ano na ang gagawin mo?
Kung gusto mo, matutulungan kitang gawin ang saksing dadalhin mo
sa Sejukwon sa loob ng 21 araw.
Iyon ay, kung isusuko mo ang walang saysay mong pag-asa.
Sabihin nating ganito natin ginawa ang ating saksi.
Mag-asawa naman tayo.
Hindi ko masasabing mag-isa ko itong ginawa.
Sabi mo tutulong ka.
Huwag mo itong ikagalit.
Patuloy kang magsisinungaling tungkol sa saksi?
Ano na naman ngayon?
Tigilan mo na ang panggugulat.
-Ano'ng problema? -Huwag mo akong pansinin.
-Ano ito? -Tinahi ni Ina ang sinulid na pangsubaybay
sa katawan ko.
Humihigpit ito at nagdudulot sa akin ng sakit.
Maaaring…
tinatawag niya ako.
Hindi kita hahayaang manatili sa kaniya.
Bumalik ka,
Bu-yeon, mahal kong anak.
Anuman ang dahilan,
paano itinahi ng isang ina ang ganitong bagay sa anak niya?
Hindi ako makapaniwala.
Naku, mukhang matindi ang nararamdaman mong sakit.
Bakit hindi ka muna bumalik sa Jinyowon?
Sasabihan ko ang senyorito na samahan ka.
Huwag mong gawin 'yan.
Sinabi kong titiisin ko ang sakit.
Pakiusap, huwag mo akong paalisin.
Paano mo natitiis ang ganiyang sakit?
Kabastusan ang maghangad ng isang bagay
nang hindi handang…
tiisin ang sakit.
Ang sakit na hindi papatay sa akin
ang siyang…
magpapalaya sa akin.
Senyorito.
Matindi ang nararamdamang sakit ni Binibining Bu-yeon.
Tapos?
Gusto niyang bumalik?
Hindi, mariin siyang tumanggi.
Nilagyan ko ng pamahid para sa sakit, pero hindi ito nakakatulong.
Sinabi niya na titiisin niya ito.
Bigyan mo lang siya ng pamahid.
Akala ko ba asawa niya iyon.
Bakit napakalamig niya sa kaniya?
Ina.
Pakiusap, tumigil ka na.
Napakasakit na.
Talagang kahawig niya si Naksu,
pero ang pangangatawan at awra ay ibang-iba.
Hindi ganoon kaganda o kaliit si Naksu.
Kailangan kong alamin ang tungkol kay Jin Bu-yeon.
-Darating si So-i para sa gamot niya. -Opo.
Gagamitin ko siya.
-Heto na. -Patingin ako.
-Isa pa. -Talaga?
-Nakuha ko! -Pambihira.
-Heto na. -Nasaan?
Maghintay ka rito. Naku naman.
Siyamnapu't tatlo.
Siyamnapu't apat.
Siyamnapu't lima.
Siyamnapu't anim.
Siyamnapu't pito.
Siyamnapu't walo.
Siyamnapu't siyam.
Isang daan.
Sang-gu, ayos ka lang ba?
Anong gagawin ko?
Gusto mong iligtas ang kapatid mo?
Bayaran mo ako.
Ibinenta mo ang sakahan mo. Ibigay mo sa akin ang pera.
Wala na. Naubos ko na lahat.
Ganoon ba?
Magbibilang ako ngayon hanggang 200.
Alalahanin mong mabuti kung nasaan ang pera.
Ilubog n'yo siya.
Sang-gu!
Dalawa.
-Tatlo. -Sang-gu!
-Madam. -Apat.
Lima.
Anim.
Pito.
Walo.
Siyam.
Sampu.
Bu-yeon.
Bakit mo ako hinahayaang saktan ka?
Bumalik ka na.
Ano'ng ginawa mo?
Hindi makatulog ang asawa ko.
Pakiusap tigilan mo na ang pagtawag sa kaniya sa kalagitnaan ng gabi.
Alam naman ninyo,
bagong kasal kami.
Wala nang sakit.
Baka tumigil na si Ina.
Kapalit ng gamot,
gusto niyang dalhin mo siya sa kaniya.
Si Jin Bu-yeon?
Ang anak ni Binibining Jin?
Siya ba talaga 'yan?
Hindi na mahalaga iyon.
Basta sundin mo ang utos ng Gwanju.
Buhay ka pa rin kahit may parasito ka sa dugo
dahil sa gamot niya.
At ipinapakita ko ang aking pasasalamat sa paggawa ng anumang gusto niya.
Dadalhin ko siya sa silid na iyon sa Cheonbugwan.
Nasabi mo na ba sa taong nagbibigay ng gamot na ito sa akin
na gusto ko siyang makita?
Sabi nila hindi na kailangan iyon at tumanggi sila.
Pero alam ko kung sino sila at kung ano ang ginagawa nila.
So-i ba ang pangalan niya?
Nagkita na pala kayo.
Isa siyang kilalang may-ari ng pasugalan.
Usap-usapan na ilegal ang negosyo niya, at suportado siya ng Cheonbugwan.
Nabagabag ako nang malaman kong binibigyan kita ng gamot
na galing sa isang babaeng kagaya niya.
Saan ang pasugalang ito?
Nasa Nayon ng Gaema.
Iniinom mo ba ang gamot na iyan dahil may sakit ka?
Nananatili ka rito sa halip na sa Songrim para itago ang karamdaman mo?
Hindi totoo 'yan.
Mas komportable ako rito. Hindi mo ako dapat alalahanin.
Senyorito.
May pinuntahan ka ba?
Bakit gising ka pa, Madam Kim?
Paano ako makakatulog sa sitwasyong ito?
Mas gugustuhin mo bang mapuyat ako at ipaliwanag ang lahat bukas?
Kasi…
Madam Kim.
Patawad sa biglaan kong pagpapakasal. Hiningi ko muna dapat ang pahintulot mo.
Kung ganoon, dapat kang magkaroon ng maayos na seremonya ng kasal.
Bago iyon, hindi ko siya ituturing
na binibini ng tahanan.
Patuloy pa rin kitang tatawaging "senyorito" sa halip na "panginoon."
Sige. Maghanda ka para sa isang kasalan.
Seryoso ka ba diyan?
Hindi sa akin, pero sa iyo.
-Senyorito. -May asawa na ako.
Kaya puwede ka na ring magpakasal sa kaniya.
Magagawa mo na iyon.
Ano'ng gagawin mo
pagkatapos kong ikasal?
Makukuha naming dalawa ang gusto namin.
Ikinulong siya at itinago sa lahat.
Ngayon, magiging malaya na siya.
Gayon din ako.
Masasabi ko ba na 'yan ang pagsisikap mo
para kalimutan ang nakaraan?
Kung ganoon,
sasabihin ko ang kinikimkim ko nitong nakalipas na tatlong taon.
Pakiusap, itapon mo na ang pulang itlog ng ibon na itinatago mo
kung saan ka nasaksak.
Bakit mo tinatago ang yin-yang jade na isang patay ang kabahagi mo?
Ang jade na iyon
ang maglalapit sa dalawang tao.
Natatakot ako
na darating ang babaeng namatay
para kunin ka.
Huwag kang mag-alala.
Hindi niya ako kailanman
tinawag gamit ito.
Patay na siya.
Ang itlog na buong ingat na inalagaan mo ay napisa na
at naging isang mabangis na ibon.
At sinugatan ka nito nang malubha bago ito namatay.
Kaya pakiusap
sirain mo na ito.
Ang dahilan kaya nasa akin pa rin ito
ay para malaman ko kong patay na siya.
Maniniwala lang ako na hindi na siya babalik
kung makikita ito ng mga mata ko.
Dahil…
hindi ko nasaksihan ang pagkamatay niya.
Sino ang pinag-uusapan nila?
Isang itlog ng ibon?
Makakatulog na ako nang mahimbing ngayong wala na ang sakit.
Sasabihin ko ba sa kaniya na wala na ang sakit?
Baka nag-aalala siya sa akin.
Hindi siya nag-aalala sa akin.
Binibining Bu-yeon.
Para na silang pamilya ni Senyorito Jang.
Ako si Jin Bu-yeon, ang panganay na anak ng pamilya Jin.
Masaya akong makilala kayo.
Totoo bang ikinasal kayo ni Uk?
Kaya nga siya narito.
Dahil mag-asawa na kayo, hayaan mong batiin kita.
Hindi pa sila mag-asawa.
Magkakaroon tayo ng pormal na seremonya ng kasal.
Hanggang sa araw na iyon, siya pa rin ang panganay na anak ng Jinyowon
at ang katipan ni Senyorito Jang.
Kung ikaw ay katipan pa rin niya,
ibig sabihin hindi ka buntis.
Patawad po.
Nagsinungaling ako para pigilan ang gulo.
Matapang ka.
Ginamot na ba kita?
Mukhang pamilyar ka.
Sa tingin ko, hindi.
Ginamot ako ng pinakamagaling na manggagamot ng Moog ng Daeho.
Ako ang pinakamagaling na manggagamot dito.
Sino pa ba? Sabihin mo ang pangalan nila.
Maestro Heo, pakiusap tama na.
Hindi siya umalis sa Jinyowon.
Ayon sa narinig ko, nawalan siya ng alaala.
Nawalan ng alaala?
Malubha ang sakit ko noon, at wala akong matandaan sa nakaraan.
Gayumpaman,
may kakayahan pa rin akong makakita ng enerhiya gaya noong bata pa ako.
Kahanga-hanga ang nakikita kong enerhiya sa inyong dalawa.
Kabilang kayo sa ilang salamangkerong may pambihirang kapangyarihan.
Kahit sino ay mararamdaman iyon.
Ikaw naman,
hindi man kahanga-hanga ang enerhiya mo.
Pero busilak ito at maliwanag.
Makikita ng sinuman na mabuti ang pagkatao ni Dang-gu.
Hindi maituturing na espesyal na kapangyarihan iyan.
Pareho ang enerhiya ninyo ng kapatid kong si Cho-yeon.
Pareho silang busilak at magaan.
Nabanggit na ako sa iyo ni Cho-yeon, 'di ba?
Nakikipagkita ka na naman kay Cho-yeon?
-Hindi. -Hindi.
-Pinag-usapan lang namin si Bu-yeon. -Dang-gu.
-Nakipagkita ka sa kaniya? -Ha?
Opo.
At may nararamdaman akong enerhiya ng dalawang tao doon sa likod.
Huwag kang magpatawa.
Lumabas kayo rito kung nariyan kayo sa likod!
Binibining Heo.
Ano'ng ginagawa mo diyan?
Ano ang nakita mo kay Uk?
Taglay niya ang enerhiya ng kalangitan.
Tama iyon.
Namatay si Uk at nabuhay lang
dahil sa enerhiyang iyon.
Narinig ko nga.
Dahil nakikita ko ang enerhiya niya,
nangangako akong mananatili sa tabi niya at papangalagaan siya.
Ano ang palagay mo sa kaniya?
Naniniwala ako na isa siyang babaylan na may natatanging kapangyarihan.
Naniniwala akong nagpakasal siya kay Senyorito
para iwasan ang pagiging tagapagmana.
At ang ating senyorito
ay gustong magpakasal para sa kapakanan ko.
Para sa kapakanan mo?
Sabi niya, hindi ko na kailangang mag-alala para sa kaniya.
Hinihikayat niya akong magpakasal.
Naiintindihan mo iyon, 'di ba?
Malugod kitang sasalubungin.
Pero mukhang may ligalig pa rin sa iyong puso.
Hindi mo kailangang magmadali.
Hindi kita pipilitin kung hindi ka pa handa.
Pero mabilis ang tibok ng iyong puso.
Sa kabila ng sinabi ko,
paano ko maitatago ang pananabik ko sa iyo?
Ako ay…
may mga pagnanasa rin.
Mukhang hindi gaanong gusto ni Maestro Heo si Binibining Bu-yeon.
Hindi siya sang-ayon at sinabi na pamilyar siya.
Ang totoo, mukha rin siyang pamilyar sa akin.
Parang nagkita na kami noon.
Nakakatuwa naman.
Nakilala mo ito sa unang tingin.
Hindi ba? Nakita ko na siya noon.
Tama iyon.
Kay Madam Do-hwa ang damit na iyon.
Madalas niya itong suot pagkatapos niyang ikasal.
Tama.
Kaya pala pamilyar siya.
Nang makita ko si Do-hwa na suot ang damit na iyon,
sumulat ako ng tula para sa kaniya.
Sabi nga nila, 'di malilimutan ang unang pag-ibig.
Kahit ang isang mabagal mag-isip na gaya mo
ay nakilala ang damit niya sa unang tingin.
-Marahil kinilig ka. -Hindi totoo iyan.
Mabilis ang tibok ng puso ko ngayon dahil sa iyo.
Kalimutan mo na.
Makinig kang mabuti.
Hindi mo ba naririnig ang puso ko?
Alam ko.
Nagbibiro lang ako.
Bitiwan mo na ako.
Yakap na kita ngayon,
paano pa kita mapapakawalan?
Hindi mo na ako kailangang ihatid.
Nawalan nga ako ng alaala, pero hindi ako hangal.
Huwag mong masamain.
Sinabi lang niya iyon dahil sa pag-aalala sa iyo.
Mahirap para sa kaniyang paniwalaan na ikinasal ka kay Uk.
Ang totoo, hindi rin ako makapaniwala.
Hiniling niya na tingnan kita.
Hindi niya ako maipagtanggol
dahil sa takot sa aming ina.
Pero busilak at mabait siya.
Gumaling na ba ang sugat mo mula sa sinulid na pangsubaybay?
Natutuwa siya na hindi na iyon sasakit.
Itinago ba ni Cho-yeon ang sinulid?
Nang hindi nalalaman ng aming ina?
Kaya pala hindi na sumasakit.
Ha?
Mukhang hindi mo alam ang nangyari kagabi.
Anong ibig mong sabihin?
Wala na ang sinulid.
Pumasok si Uk sa Jinyowon kagabi at sinira niya ito.
Nagulo ang Jinyowon
dahil sa kaniya.
Hindi mo ba talaga alam?
Hindi.
Ang sabi niya lang…
tiisin ko ang sakit.
Halos buong araw si Uk sa Madilim na Kagubatan,
na hinango ang pangalan mula sa makakapal na puno ng sipres.
Makakakita ka ng mga batong tore sa gitna ng kagubatan.
Tuwing nakakapatay siya ng soul shifter, gumagawa siya ng isa.
Para itong libingan.
Takot ang mga tao na lumapit sa mga iyon.
Mukhang mas gusto niya ang ganoon
dahil madalas siya doon.
Ang sabi sa akin narito siya.
Pero wala.
Ito ba ang libingan ng mga soul shifter?
Isa sa mga libingan
ay kay Naksu.
Makikita niya iyon.
Pinatay mo rin siguro ang sikat na soul shifter.
Namatay siya.
Nandito rin siguro ang libingan…
ng soul shifter na iyon.
-Mga itlog 'yan ng ibon. -Tig-isa tayo.
Sa akin na 'yong pula. Sa iyo na 'yong asul.
Ni hindi ko hinawakan ang tore.
Pero bakit ito natibag?
Hindi lang ito basta bato.
Nakita ko ang batong ito sa alaala ko.
Nakita ko ba ito sa Jinyowon?
Nakita ko ba ito noong bata ako?
Sino kaya siya?
Si Jin Bu-yeon ay si Mu-deok, at patay na si Mu-deok.
Kung nagmula ito sa Jinyowon,
dapat ko bang tanungin si Cho-yeon tungkol dito?
Hoy! Huminto ka!
Tigil!
-Hay, naku. -Hay, naku.
Grabe.
-Pasensiya na. -Tingnan mo ang dinaraanan mo.
Pasensiya na.
Dalhin mo siya papunta sa likurang pinto ng Cheonbugwan.
Maghihintay doon si Yeom-su.
Opo, binibini.
Kapag naakit ni So-i si Jin Bu-yeon, dadalhin ko siya rito.
Kapag nabasa ko ang isip niya gamit ang insenso ng kaluluwang ito,
malalaman ko kung siya talaga si Jin Bu-yeon.
Kakaiba.
Nasa kabilang direksiyon ang enerhiya ng bato.
Paano niya ako nasundan dito?
Sa ginagawa mong pagtatago, mukhang alam mong sinusundan kita.
Iniisip mo siguro kung paano kita nasundan.
Nakakakita ako ng enerhiya.
Nakikita ko ang iyo kahit nagtatago ka.
At nakikita ko rin ang enerhiya ng batong ito.
May masamang enerhiya.
Hindi ko dapat langhapin ito.
Nakakakita siya ng enerhiya?
Iyon ang kapangyarihan ni Jin Bu-yeon.
Kailangang hintayin kong mawalan siya ng malay,
saka ko siya dadalhin sa Cheonbugwan.
-Paalam. -Paalam.
Narito ako para kausapin ang may-ari.
Pumunta ka sa huling silid sa panig na iyon.
Nariyan ka pala, Madam.
May naghahanap sa inyo.
Amoy pampatulog.
Jin Bu-yeon?
Bakit ka narito?
May hinahabol akong mandurukot.
Bakit ka nandito?
May kakausapin ako.
Pambihira.
Puwede kang humawak sa akin.
Mababasa ka rin.
-Ayos lang iyon. -Salamat.
Sandali lang.
Lumubog ako sa tubig nang maamoy ko ang pampatulog.
Muntik na akong malunod.
Magtakip ka.
Pero hindi ako nilalamig.
Nakakatakot siguro ako tingnan.
Salamat ulit.
Tulungan ba kitang hulihin ang magnanakaw?
Nakuha ko na ang gamit ko.
Ayaw ko nang manggulo, kaya aalis na ako.
Makipagkita ka na sa kakausapin mo.
Hindi naman ito madalian, kaya hayaan mong samahan kita.
Mapanganib ang lugar na ito para maglakad nang mag-isa.
Ito ang Nayon ng Gaema.
Maraming nakatirang manghuhulang babaylan dito.
Mayroon ding mga nangkukulam.
Kaya siguro pakiramdam ko madilim at malamig dito.
Magpasama ka kay Uk sa mga mapanganib na lugar gaya nito.
Kilala mo si Jang Uk--
Ibig kong sabihin, kilala mo ang asawa ko?
Kami nina Dang-gu at Uk ay magkakaibigan simula pagkabata.
-Ganoon ba. -Sa nakalipas na tatlong taon,
nasa Moog ng Seoho ako, sa bayan ko, pero kamakailan lang ay bumalik ako.
Nakilala ko na si Dang-gu.
Maliwanag ang enerhiya niya.
Ang sa iyo…
naiinggit ako sa iyo dahil may mga kaibigan ka simula pagkabata.
Siya nga pala,
parang paikot-ikot lang tayo sa parehas na daan.
Nawawalan ako ng direksiyon kapag nababagabag ako.
Pasensiya ka na.
Sa tingin ko doon ang daan.
Dumaan na tayo diyan.
Doon tayo dumaan.
Naging pamilyar na sa akin ang mga daan na ito.
Kaya sumunod ka sa akin.
Kasalanan ko na nagpaikot-ikot tayo.
Pasensiya na.
Ayos lang iyon.
Walang masama sa pagiging tulala
-basta't guwapo ka. -Nagulat lang ako.
Hindi ako tulala.
Sige.
Sa tingin ko hindi mo naiintindihan.
Ako lagi ang pinakamagaling na estudyante noong nagsasanay ako sa Jeongjingak.
Nakabisado ko ang lahat ng mga aklat,
kaya lagi akong hinihingan ng tulong.
Ganoon ako.
Sige.
Matalino ka pala?
Sayang naman.
Gaya ng nakikita mo,
walang kapantay ang ganda ko.
Pero hindi ako matalino.
Mukha ka ring hangal sa kabila ng hitsura mo.
Kaya nakaramdam ako ng kaugnayan.
Sayang lang at matalino ka.
Kung gayon,
puwede akong maging hangal para dalawa tayong hangal na magkaibigan.
Salamat.
Itatanong ko ito dahil hindi ko alam.
May soul shifter ba na nakakakita kahit bulag siya?
May mga asul na marka ang mga mata niya,
at nakita 'yon ni Uk nang malapitan.
Alam mo ba kung sino siya?
Sa palagay ko si Naksu ang tinutukoy mo.
Naksu?
Namatay daw siya.
Tama.
At namatay rin si Uk sa mga kamay niya.
Ganoon ba.
Siya ang kaaway niya.
Mukhang hindi mo ito alam.
Hindi.
Hindi ko dapat banggitin ang pangalan niya sa harap ni Uk.
Salamat at ipinaalam mo sa akin.
Nakakakita siya ng enerhiya?
Siya nga talaga si Jin Bu-yeon.
Hindi ba't sinabi mong
itinapon mo siya sa isang lawa noong bata siya?
Nag-aalala ka ba na malaman ng mga tao ang tungkol doon?
Ang namatay niyang ama ang nagtapon sa kaniya.
Hindi alam ng bulag na babae na naroon din ako.
Salamat sa pagkakapatay ni Naksu kay Jin U-tak,
lahat ay naitago.
Kaya buhay ka pa rin.
Isa kang manlolokong marami nang pinatay.
Naglagay ka ng parasito sa dugo mo at nagkunwaring anak nila.
Pero, ginawa kitang
isang inosenteng biktima na kinokontrol ni Jin U-tak.
Tama iyon.
Habang-buhay akong may utang na loob sa iyo.
Alam kong hindi bukal sa kalooban mo 'yon.
Pero habang nabubuhay ang parasitong iyan sa iyo,
hindi mo ako puwedeng iwan.
Dahil kung wala ang aking gamot,
mamimilipit ka sa sakit habang natutunaw ang mga lamang-loob mo, at mamamatay ka.
Kung sabagay, tayo at ang grupo ko
ay nakaligtas dahil kay Naksu.
Gayumpaman, hindi ako makapaniwala kung gaano silang magkamukha.
Anong ibig mong sabihin?
Talagang kamukha ni Bu-yeon si Naksu.
Kaya ako naging maingat sa kaniya.
Ngayong nakita natin na ang babaeng iyon ay may kapangyarihan,
mukhang hindi siya huwad na anak kagaya mo.
Ang babaeng iyon pala…
ang tunay na Jin Bu-yeon.
May tagtuyot daw.
Pero sariwa pa rin ang mga bulaklak na ito.
Naalala ko ang mga bulaklak na gusto mo.
Sinuyod ko ang Moog ng Daeho para hanapin ang mga ito.
Puno ng enerhiya dahil tubig ng Lawa ng Gyeongcheondaeho
ang dumadaloy sa kanila.
Ang dati kong katawan
ay kagaya lang nitong bulaklak.
Puno ng halumigmig ang bulaklak.
Sariwang-sariwa at maganda.
Nangulubot na ang mga bulaklak sa labas dahil sa kakulangan ng enerhiya.
Wala rin silang amoy.
Nangulubot dahil sa kakulangan ng enerhiya?
Kagaya ko sila.
Kailangan mo lang diligan ang mga bulaklak na ito
para magmukha silang sariwa!
Pero kahit gaano karaming enerhiya ang ubusin ko,
nangungulubot pa rin ako!
Gusto mo akong manigas at mamatay
sa katawang ito na hindi akin.
Ang lakas ng loob mong kutyain ako!
Patawad, Kamahalan! Maawa ka sa akin!
Ikaw ay
bata at sariwa.
Gusto mo bang makipagpalit ng katawan sa akin?
Bakit mo gugustuhing makipagpalit ng katawan sa isang hamak na katulong?
Ikaw ang aming Mahal na Reyna.
Siya ay malapit kong pinsan mula sa Moog ng Seoho.
Ikakasal dapat siya sa pamilya Jin.
Narinig ko ang tungkol sa Nagkakaisang Kapulungan.
Si Jang Uk pala ang naging manugang ni Jin Ho-gyeong?
Dahil doon,
naging mas mahirap kunin ang Jinyowon
mula sa pamilya Jin.
Paano naman ang ritwal para sa lawa?
Sabi mo kailangan natin ang relikya ng Jinyowon
para makuha ang yelong bato mula sa kalangitan.
Paano natin mabubuksan ang pintuan ng Jinyowon kung naroon ang lalaking iyon?
Kailangan nating maalis ang babaylan sa kaniyang tabi.
Pero mag-asawa na sila.
Sino ang kikilala doon
kung hindi pa nga sila ikinakasal?
At isa pa,
alam ng lahat sa Daeho na may katipan siyang iba.
Si Naksu?
Malapit na ang ikatlong anibersaryo ng kaniyang pagkamatay.
Tatawagin ko ulit ang kaluluwa ni Naksu
para guluhin si Jang Uk.
Pagkatapos,
ikakasal si Jin Bu-yeon sa dati niyang katipan.
Wala sa mga salamangkero sa Nagkakaisang Kapulungan
ang nakapigil kay Jang Uk sa pag-alis kasama ang babaylan.
Talaga bang mas makapangyarihan siya kaysa sa lahat ng mga salamangkero doon?
Hinayaan nila siyang umalis dahil mag-asawa na raw sila.
Grabe.
Lagi na lang silang may dahilan.
Narinig ko na malakas ang kapangyarihan ni Jin Bu-yeon.
Pinakasalan ba siya ni Uk dahil kailangan niya iyon?
Nakapaskil sa buong Daeho ang larawan niya.
Napakaganda niya.
Dahil sa hitsura niya?
Kilala ko si Jang Uk.
Aakitin lang niya ang babae para gamitin siya,
hindi dahil sa hitsura niya.
Nag-away ba sila?
Mukhang may nangyari
sa pagitan ng Reyna at mga katulong niya.
Dahil iniiwasan siya ng Mahal na Hari,
ibinubuhos niya ang galit niya sa mga inosente.
Ang totoo, usap-usapan sa mga katulong
ang pulbo na ibinigay ng Reyna sa mga kerida.
Pulbo…
na pampaganda? Bakit?
Sa tingin nila ay may sumpa ito
ng pangkukulam na nagpapatuyot sa kanilang balat.
Kunin ang lahat ng pulbo
at alamin kung saan ito nakuha ng Reyna.
Opo, Kamahalan.
Tingnan mo ang magagandang sapatos na ito.
Napakaganda mo. Magtingin ka.
Heto. Bagay ito sa iyo.
Sigurado akong bagay ito para sa iyo.
Maganda ka. Naku, bumalik ka ulit sa susunod.
Mukhang masarap 'yan.
Pasensiya na.
May hinahanap ka ba?
Narinig ko na nagbenta ka ng pulbo sa palasyo.
Pulbo?
Isa akong eunuch.
Mukhang pinapunta ka niya rito.
Dito ang daan.
Naku. Interesado ka sa pampapula ng pisngi?
Subukan mo. Maganda ang kulay niyan.
Hindi na kailangan. Tinitingnan ko lang.
Hindi ito basta kolorete.
May kapangyarihan itong
palingunin ang mga lalaki sa paligid mo.
Totoo ba iyan?
May mangingibig ka ba na gusto mong akitin?
May asawa ako.
Natatangi ang koloreteng ito.
Lahat ng produkto namin ay espesyal.
Tingnan mo.
Ipinadala ang eunuch na iyan mula sa palasyo.
Kahit ang palasyo binibili ang produkto namin.
Sa tingin ko hindi mo alam.
May nagbabantang enerhiya.
Pareho ang enerhiya dito at sa Nayon ng Gaema.
Isa ka rin bang babaylan na nagmula doon?
Maraming babaylan ang bumibili ng produkto namin.
Hindi ko ito kailangan.
Ibinebenta mo rin ba ang pagong na ito?
Hindi. Ginagamit na sangkap iyan sa mga produkto namin.
Sangkap?
Maraming gamit ang balat nito.
Mahal iyan at mahirap hanapin.
-Ok-sim! -Nariyan na.
Isang sangkap? Kawawa ka naman.
Eunuch, may pera ka ba?
Ako?
-Ako ba ang tinutukoy mo? -Kung gayon, bilhin mo ang pagong na ito.
Maganda ang enerhiya niyan.
Magdadala ito sa iyo ng suwerte.
Binabasa na rin ba ng mga babaylan ang mukha ng mga pagong?
Bakit ko naman ito kukunin?
Papatayin ito kapag nanatili ito rito. Sayang naman.
Kalimutan mo na. Ikaw na ang bumili, hindi ako.
Wala akong pera ngayon.
At nakikitira lang ako, hindi ganoon kakapal ang mukha ko.
Tingnan mo.
Inuunat niya ang leeg niya para makita ka. Hahayaan mo na lang ba itong mamatay?
Ganiyan lahat ng pagong.
Hindi niya ginagawa iyan para lang makita ako.
Ikaw ang mag-alaga sa kaniya.
Gayong…
hindi ka na magkakaanak bilang isang eunuch.
Sulit 'yan.
Mga anak?
Hoy, babaylan.
Mahina ang kakayahan mo, kaya hindi ka kumikita.
Mukha ba akong mag-aalaga ng pagong na parang anak ko?
Hindi ako nakakabasa ng mukha, pero nakikita ko ang kanilang enerhiya.
Maaaring walang emosyon ang pananalita mo,
pero gusto ng mabuti mong puso na iligtas ang pagong na ito.
Bihira ang enerhiya mo.
Siguro dahil sa palasyo ka nakatira.
Tama iyon. Ako si…
Go mula sa palasyo.
Kung gayon, Eunuch Go, alagaan mong mabuti ang pagong.
Sinabi ko na sa kaniya
na kabilang ako sa pamilya ng Hari.
Paano niyang hindi alam iyon?
Hangal ba siya?
Kamahalan.
Nahanap ko na ang pulbo.
Biglang natuyo ang balon sa loob lang ng ilang araw.
Hiniling namin sa Cheonbugwan na tingnan ito,
pero wala pa rin silang ginagawa.
Maaaring may tagtuyot,
pero hindi basta matutuyo nang ganoon kabilis ang isang balon.
Bakit mo siya dinala rito?
Dapat isang makapangyarihang salamangkero ang dinala mo.
Sabi niya titingnan niya ito kung babayaran ko ang pagkain niya.
-Malay ba nating hindi siya magaling? -Hay, naku.
Naku. Nagkakatubig na ulit ang balon!
Buti na lang!
Naku! Salamat!
Ang galing niya.
Lima na ang nahahanap kong ganito sa mga balon.
-Salamat. -Salamat.
Sino ba ang gumagawa nito?
Mabuti na lang.
Laging magkasama ang pansit at pagdiriwang.
Ikaw talaga.
Kung nagkaroon ka lang ng maayos na kasal,
ihahain ko ito sa lahat ng taga-Songrim.
Huwag. Huwag mong ihahain ang putaheng ito kaninuman.
Kapag inihain mo ito sa kasal ninyo ni Madam Kim,
magagalit ako.
Nasabi nga niya.
Sa palagay mo makakatulong
na ipakasal mo siya sa akin
para payapa kang mamatay?
Mukhang hindi ito alam ng mapapangasawa mo.
Nasabi mo na ba sa kaniya?
Kulang pa ang kapangyarihan niya ngayon.
Kailangang bumalik muna ang alaala niya para magawa iyon.
Nakumpirma ko na iyon.
Kung gayon hindi pa ito agad na mangyayari.
Kumain ka.
Ang pansit na ito ang ikamamatay ko.
Ganoon ba? Sinunod ko naman ang resipi na ginagamit sa kusina.
Tuwang-tuwa noon si Mu-deok na gawin ang pansit na iyan.
Iniwasan kong banggitin ang pangalan niya
dahil ayaw kong masaktan ka.
Gayumpaman,
sa halip ay nabigo ito.
Hindi mo dinalaw
ang bangin kung saan siya namatay, 'di ba?
Kung gayon, bakit mo itinayo ang batong tore na iyon sa bundok?
Hindi ka ba nagluluksa sa pagkamatay niya?
Ipinagdarasal mo ba na bumalik siya?
Si Sang-ho…
ang nakasaksi nang maging bato siya
at nakita ang pagkahulog niya sa Lawa ng Gyeongcheondaeho.
Ipakuwento mo ulit sa kaniya ang nangyari,
tingnan mo,
tapos ipagluksa mo siya.
At kung gusto mo pa ring mamatay pagkatapos noon…
bumalik ka rito.
Ipagluluto kita
ng isa pang putahe.
Hindi siya uuwi.
Jang Uk.
Hay, naku.
Madalas na umaalis si Senyorito Jang
nang ilang araw nang hindi nagsasabi sa amin.
Huwag mo na siyang hintayin at matulog ka na.
Hindi pa rin siya umuuwi.
Kailan ba siya darating?
Hay.
Gusto ko siyang pasalamatan sa pagsira sa sinulid na pangsubaybay.
Matutuwa siyang malaman…
na may naalala na naman ako.
Maghintay ka lang do'n. Pupuntahan kita.
Mangako ka sa 'kin,
katulad ng sinabi mo na gagawin mo.
Mananatili ka sa tabi ko habang-buhay.
Kapag malagay ka sa sitwasyong nakasalalay ang buhay mo,
huwag mong piliin ang pag-ibig at piliin mong mabuhay.
Utos 'yon mula sa guro mo.
Tapos ka na, binibini?
Bakit ba hindi siya umuuwi?
Binibini.
Ipinapatawag kayo sa silid aralan.
Talaga?
Ilang araw na ba ang nakalipas?
Hindi 'yon ang senyorito.
Hindi siya.
Binibining Bu-yeon.
Nasa Jeongjingak si Senyorito Jang.
Sa palagay ko hindi mo alam iyon.
Mukhang nag-aalala ka.
Nanatili na siya doon
simula noong dumalaw ka sa Songrim.
Ibig sabihin hindi pa kayo nagkikita mula noon.
Walang mag-aalaga sa kaniya dahil walang laman ang lugar na iyon.
Bakit siya mag-isa doon?
Baka 'di siya komportable sa bahay dahil sa isang tao.
Binibining Bu-yeon.
Magdala tayo ng damit para sa kaniya.
Naroon siya dahil komportable siya doon.
Kung makikita mo siya,
ipaalam mo sa kaniya
na maayos naman ako dito.
Ibigay ninyo sa akin ang anumang kailangan niya,
at dadalhin ko ito sa kaniya.
Wala akong kailangang ibigay sa iyo.
Si Binibining Bu-yeon ang nakatakdang ikasal sa kaniya.
Hindi mo na siya kailangang
alalahanin mula ngayon.
Nauunawaan ko.
Bakit ba hindi siya umuuwi?
Dahil ba talaga sa akin?
Tara na, mahal kong asawa.
Ang sinasabi ko ay tanggalin mo ang mabigat na suot mo.
Bakit ko…
Kapag ininom mo 'yan, ibig sabihin opisyal na tayong kasal.
Ayaw kong bumalik.
Gusto ko rito. At gusto rin kita.
Hindi siya komportable dahil baka sunggaban ko siya.
Pambihira. Hindi siya matutuwang makita ako.
Sa ganitong paraan, patuloy na magbabalik ang alaala mo at kapangyarihan.
Masaya ako na dinala kita rito.
Matutuwa siya kapag sinabi kong
may naalala ako.
Madam Kim.
Kailangan ko siyang makita.
Pakihanda ang mga gamit niya para sa akin.
Binibining Heo.
Sasama ako sa inyo.
Labis ang pangungulila ko sa kaniya para maghintay lang.
Mukhang iniiwasan ka niya.
Paano kung hindi ka niya salubungin?
Hindi na mahalaga sa akin 'yon.
Pupunta lang ako doon dahil gusto ko siyang makita.
At Sun-i, mukhang 'yon ang gusto mong maramdaman niya sa akin.
Bakit naman?
'Yon ba ang gusto ng binibini mo?
-Siya ang unang-- -Mukhang may 'di pagkakaunawaan.
Nag-aalala ako para sa iyo, hindi nagseselos.
Alam kong wala siyang sasalubungin sa atin.
Sa palagay mo pareho tayo.
Pagpapakumbaba ba 'yan o pagyayabang?
Pinapayuhan lang naman kita.
Pero 'di bale na kung hindi mo naiintindihan.
Ano 'yang nasa kamay mo?
Nakikilala mo ito?
'Yan ay
isang yin-yang jade.
Isang yin-yang jade?
May isang pula at may isang asul.
Naaakit sila sa enerhiya ng isa't isa.
Bakit nasa iyo 'yan?
Napulot ko.
Kinuha ko matapos matibag ang batong tore ng may-ari ng jade.
-Pero ibabalik ko ito. -Anong ibig mong sabihin?
Patay na ang may-ari ng asul na jade.
Ang may-ari ng jade na 'yan
ay si Naksu, ang sumaksak sa puso ni Senyorito Jang.
Si Naksu?
Narinig ko na ang tungkol sa kaniya noon.
Siya ang kaaway niya.
Wala ka talagang alam.
Maglagay ka ng enerhiya sa jade at tawagin mo siya.
Doon mo mauunawaan
kung bakit walang naniniwalang ikaw ang napangasawa niya.
Subukan mo.
Wala ka palang alam sa kaniya, pero sumama ka sa kaniya?
Hindi ko naisip na maiisip niyang magpakasal ulit.
Totoo bang ikinasal kayo ni Uk?
Kaya nga siya narito.
Mahirap para sa kaniyang paniwalaan na ikinasal ka kay Uk.
Ang totoo, hindi rin ako makapaniwala.
Mukhang hindi mo ito alam.
Doon mo mauunawaan kung bakit walang naniniwalang ikaw ang napangasawa niya.
Subukan mo.
Senyorito.
Kadarating mo lang?
Oo, maghanda ka ng panligo ko.
Paano si Binibining Bu-yeon?
Hindi mo ba siya nakita?
Pinuntahan ka niya,
kaya naghanda ako agad ng matamis na biskuwit para sa kaniya.
Nagkasalisi kayong dalawa.
Mukhang nag-aalala siya sa 'yo dahil hindi ka niya mahanap.
Baka hinahanap ka niya doon.
May naalala na naman ako,
at ngayon ay nagagawa ko na ito.
Ikaw ang tumawag sa akin?
Oo, may kapares daw ito.
Ako ang tumawag sa 'yo.
Pero hindi ka pumunta…
para sa akin, 'di ba?
Oo, nagmamadali akong pumunta rito.
Dapat may maganda kang paliwanag para dito.
Paano kung may sabihin ako sa 'yong
magandang balita?
May naalala na naman ako.
Ikaw at ako…
ay matagal nang nagkakagustuhan.
ALCHEMY OF SOULS IKALAWANG YUGTO
Pinatay ang mga taong nasa isang bangkang tumatawid sa Lawa ng Gyeongcheondaeho,
at 'yon daw ay kagagawan ni Naksu.
Ang lumitaw na soul shifter ngayon ay si Naksu.
Kung labis ang inyong pag-aalala, ako mismo ang huhuli sa kaniya.
Paano niya maaalis ang isang bagay na wala naman?
Maaaring mamatay ang anak mo dahil sa nakakatawang tsismis na ito.
Masama ba ang pakiramdam mo?
Ano ang nasa loob ng katawan ko?
Gusto kong magdaos ng piging sa labas ng palasyo.
Kapag nilusob si Jin Bu-yeon, magiging kagagawan ito ni Naksu.
At lahat ay magiging pananagutan ni Jang Uk.
Ang pagsasalin ng subtitile ay ginawa ni Ivy Grace Quinto